b'\n_START_ARTICLE_\nLivermori\n_START_SECTION_\nAplicacions\n_START_PARAGRAPH_\nPer la seva inestabilitat, vida mitjana tan redu\xc3\xafda i dificultat d\'obtenci\xc3\xb3, s\xc3\xb3n nul\xc2\xb7les les aplicacions industrials, comercials o propagand\xc3\xadstiques d\'aquest element superpesant, i  la seva aplicaci\xc3\xb3 es relega nom\xc3\xa9s a la investigaci\xc3\xb3 cient\xc3\xadfica.\n_START_SECTION_\nEl nom definitiu del Livermori\n_START_PARAGRAPH_\nUnunhexi era el seu nom temporal IUPAC. Alguns cient\xc3\xadfics del Joint Institute for Nuclear Research van proposar per a aquest element el nom de "Flyorovium" (Fl), en honor a Georgi Nikolai\xc3\xa8vitx Flerov, director del grup que va sintetitzar els elements del 102 al 110. _NEWLINE_El 8 de desembre de 2011, la divisi\xc3\xb3 de Qu\xc3\xadmica Inorg\xc3\xa0nica de la IUPAC va confirmar el nom i s\xc3\xadmbol d\'aquest element a la vegada que el nom i s\xc3\xadmbol del Ununquandi, ara anomenat Flerovi (Fl). El nom definitiu decidit va ser Livermori (Lv), en honor al Laboratori Nacional de la ciutat de Livermore, Calif\xc3\xb2rnia.'